રાજકોટ, તા.7: દિવાળી શેરબજાર માટે શુકનવંતી નીવડી હતી. સવા કલાકના મુહૂર્ત ટ્રેડિંગમાં સેન્સેક્સ અને નિફ્ટી તેજી નોંધાવવામાં સફળ થયા હતા. ઓટોમોબાઇલ અને ઇન્ફર્મેશન ટેકનોલોજી ક્ષેત્રના શેરોમાં લાવ લાવ રહેવાને લીધે સેન્સેક્સ આગલા દિવસથી 310 પોઇન્ટ ઉંચકાઇને 35,301ના સ્તરે ખૂલ્યો હતો. નિફ્ટી 66 પોઇન્ટના ઉછાળા સાથે 10,596ની સપાટીએ ખૂલ્યો હતો. સાડા છ વાગ્યે શેરબજાર બંધ થતા સેન્સેક્સમાં અંતે 245 પોઇન્ટના સુધારા સાથે 35,237 અને નિફ્ટીમાં 69 પોઇન્ટના સુધારા સાથે 10,599ની સપાટીએ બંધ થયો હતો.